CELEX: 32019R0612
Language: da
Date: 2019-04-09 00:00:00
Title: Kommissionens gennemførelsesforordning (EU) 2019/612 af 9. april 2019 om tarifering af visse varer i den kombinerede nomenklatur

16.4.2019   
               
               
                  DA
               
               
                  Den Europæiske Unions Tidende
               
               
                  L 105/5
               
            
         KOMMISSIONENS GENNEMFØRELSESFORORDNING (EU) 2019/612
         af 9. april 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Ved forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. april 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    En vare fremstillet af vævet tekstilstof (bomuld), der er udformet som et tårn holdt oppe af en metalramme, og som skal placeres ved siden af en højseng ved en af åbningerne og fastgøres til sengen ved hjælp af skruer. Den er ikke fritstående og kan ikke flyttes.
                                    Den har åbninger i form af udskæringer, der ligner døre og vinduer. Den er pyntet, så den passer til indretningen af et børneværelse.
                                    Se billedet (*1)
                                    
                                 
                              
                     
                        6304 92 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 6304  og 6304 92 00 .
                        Varen er ikke hovedsagelig bestemt til underholdning af børn, da den hverken kan flyttes eller er et legetelt (se også de forklarende bemærkninger til HS, pos. 9503  D), første afsnit, punkt xxiii)). Varens objektive egenskaber (ustabilitet, konstruktion, høje vinduer, behov for fastgøring ved hjælp af skruer) taget i betragtning er den ikke beregnet til leg, men nærmere til dekorative formål. Tarifering under pos. 9503  som »andet legetøj« er derfor udelukket.
                        Det er et stykke dekorativt boligudstyr af tekstilmateriale beregnet til et børneværelse (se også de forklarende bemærkninger til HS, pos. 6304 ).
                        Varen skal derfor tariferes under KN-kode 6304 92 00  som andet boligudstyr, undtagen varer henhørende under pos. 9404 , i andre tilfælde, af bomuld.
                     
                  
                        
                                    2.
                                 
                                 
                                    En vare fremstillet af vævet tekstilstof (bomuld), som er udformet, så den kan hænge fra en højseng ned til gulvet og skabe et aflukke under sengen.
                                    Den har en åbning, der enten er udformet som en dør eller er en slids i stoffet. Den er pyntet, så den passer til indretningen af et børneværelse.
                                    Se billedet (*1)
                                    
                                 
                              
                     
                        6304 92 00 
                     
                     
                        Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 6304  og 6304 92 00 .
                        Varen er ikke hovedsagelig bestemt til underholdning af børn, da den dækker rummet under sengen (se også de forklarende bemærkninger til HS, pos. 9503  D), første afsnit.
                        Tarifering under pos. 9503  som »andet legetøj« er derfor udelukket.
                        Det er et stykke dekorativt boligudstyr af tekstilmateriale beregnet til et børneværelse (se også de forklarende bemærkninger til HS, pos. 6304 ).
                        Varen skal derfor tariferes under KN-kode 6304 92 00  som andet boligudstyr, undtagen varer henhørende under pos. 9404 , i andre tilfælde, af bomuld.
                     
                  Vare 2
            Vare 1
            Disse varer er ikke til stede
            
               (*1)  Billedet er kun vejledende.